Valtioneuvoston päätös ajasta, jolloin Alavuden kunnan Rantatöysän kylään kuuluvat Lahnanen ja Tuuri nimiset talot ovat siirrettävät kameraalisessa suhteessa Töysän kuntaan kuuluviksi
Suomen asetuskokoelma 361/1929.

Valtioneuvoston päätös

ajasta, jolloin Alavuden kunnan Rantatöysän kylään kuuluvat

Lahnanen ja Tuuri nimiset talot ovat siirrettävät

kameraalisessa suhteessa Töysän kuntaan kuuluviksi.

Annettu Helsingissä, 15 päivänä marraskuuta 1929.

___

  Sittenkuin valtioneuvosto oli Turun arkkihiippakunnan tuomiokapitulin esityksen johdosta syyskuun 24 päivänä 1925 päättänyt, että Alavuden kunnan Rantatöysän kylään kuuluvat, mutta Töysän kunnan rajojen sisällä olevat perintötalot Lahnanen N:o 22 ja Tuuri N:o 23 olivat siirrettävät

kirkollisessa suhteessa Alavuden seurakunnasta Töysän seurakuntaan, niin pian kuin se voi tapahtua Alavuden seurakunnassa huhtikuun 24 päivänä 1925 palvelleen vakinaisen papiston, heidän oikeudenomistajainsa ynnä eräissä tapauksissa kirkollisviraston leski- ja orpokassan oikeuksia palkansaantiin loukkaamatta sekä ehdolla, ettei mikään kirkollisen omaisuuden jako tullut kysymykseen, ja

kameraalisessa suhteessa Alavuden kunnasta Töysän kuntaan, mutta että siirto kameraalisessa suhteessa oli toimeenpantava vasta sen jälkeen, kuin kirkollinen siirto oli tapahtunut, on valtioneuvosto, Vaasan läänin maaherran ilmoitettua, että siirto kirkollisessa suhteessa oli määrätty tapahtumaan 1 päivänä toukokuuta 1928, määrännyt että siirto kameraalisessa suhteessa on toimeenpantava 1 päivänä tammikuuta 1931, sekä ettei siirron johdosta mitään muutosta tapahdu asianomaisten virka- ja itsehallintoalueiden kielellisessä luokituksessa.

Helsingissä, 15 päivänä marraskuuta 1929.

Apulaismaatalousministeri Antti Junes.

Esittelijäneuvos O. J. Anttinen.

</div>

Katso myös
 Valtioneuvoston päätös Alavuden kunnan Rantatöysän kylään kuuluvien Lahnanen ja Tuuri nimisten talojen siirtämisestä kirkollisessa ja kameraalisessa suhteessa Töysän kuntaan

Kuntajaon muutokset 1929
Seurakuntajaon muutokset 1929